На першым турніры Трайной кароны, чэмпіянаце Вялікабрытаніі, Марк Сэлбі абыграў Энтані Хэмілтана (9:5) і Дэйва Харальда (9:2) у першых двух матчах, пасля чаго ў чвэрцьфінальным паядынку быў мацней за пераможцу Гран-пры Марка Фу (9:7). У паўфінале Сэлбі перасёкся з пятым нумарам рэйтынгу і двухразовым чэмпіёнам свету Роні О'Саліванам і вёў у ліку 6:3 і 7:5, аднак прайграў тры партыі запар, дазволіўшы апаненту выйсці наперад з лікам 8:7. Пасля гэтага Марк пакінуў за сабой шаснаццаты фрэйм з серыяй у 60 балаў, але ў вырашальнай партыі О'Саліван выканаў максімальны брэйк і выйшаў у фінал, пасля чаго стаў пераможцам турніру, аднак гэта быў першы розыгрыш другога па значнасці снукернага турніру, у якім Сэлбі прайшоў далей за 1/16 фіналу.